open-index/open-wikipedia-markdown huggingface dataset:
קרחון סאמודיווה

**קרחון סאמודיווה** או **קרחון סאמודיבה** (באנגלית: **Samodiva Glacier** ;בבולגרית: **ледник Самодива**) הוא קרחון הממוקם בחלק המזרחי של חצי האי צ'אוודאר, בארץ גרהאם, בחצי האי האנטארקטי שבאנטארקטיקה.

הקרחון ממוקם ממזרח לכיפת הקרח טומבה, וממערב לקרחון פירין.

הקרחון מנקז את האזור שממזרח להר פנו לכיוון צפון-צפון מזרח, ונשפך אל מפרץ קרטיס, מערבית לנקודת סיפליין.

אורכו של הקרחון 3.7 קילומטרים ורוחבו 1.8 קילומטרים.

## היסטוריה
### גילוי הקרחון
הקרחון מופה לראשונה על ידי סקר בריטי בשנת 1978.

### מקור השם
הקרחון נקרא על שמו של הכפר סאמודיווה (Самодива) שבדרום בולגריה. השם אושר ב-3 ביוני 2010.

## לקריאה נוספת
* הגאזט האנטארקטי הבולגרי 

## קישורים חיצוניים
* קרחון סאמדיווה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

סאמודיווה
סאמודיווה
סאמודיווה
פיין רידג' (שמורת האינדיאנים)

**פיין רידג**' היא שמורת אינדיאנים גדולה, הממוקמת בדקוטה הדרומית. השמורה הוקמה ב-2 במרץ 1889 בפינה הדרום-מערבית של דקוטה הדרומית בסמוך לגבול עם נברסקה. שטח השמורה הוא כ-8,984 קמ"ר (גדולה יותר מדלאוור ורוד איילנד יחד).

רק כ-340 קמ"ר של השמורה מתאימים לעיבוד חקלאי. בהתאם למפקד האוכלוסין של שנת 2000, מתגוררים בשמורה 15,521 אינדיאנים. לפי מחקר שבוצע על ידי אוניברסיטת המדינה של קולורדו, מתגוררים בשמורה כ-30 אלף אנשים. הערכה זו מקובלת על השלטונות.

תוחלת החיים של תושבי השמורה היא מהנמוכות בארצות הברית - 48 שנים לגברים ו-52 שנים לנשים.

בשמורה התרחשו מספר אירועים היסטוריים, ביניהם "טבח וונדד ני" ב-1890, שבו נהרגו כ-300 אינדיאנים. בשנות ה-70 של המאה ה-20 פעלה בשטח השמורה קבוצה צבאית פרטית, שומרי האומה של אוגללה.

## קישורים חיצוניים

* 

קטגוריה:שמורות אינדיאנים
קלמנס הרביעי

ממוזער|שלט האצולה האפיפיורי של קלמנס הרביעי
**קלמנס הרביעי** (בלטינית: **Clemens IV**; 23 בנובמבר 1190 – 29 בנובמבר 1268) היה האפיפיור מ-5 בפברואר 1265 עד מותו. נולד בשם גי פוקואה.

## ביוגרפיה
### ראשית חייו
גי פוקואה נולד בעיר סן-ז'יל בצרפת לעורך דין מצליח, פייר פוקואה ולמרגריט ריפי. בגיל 19 התגייס כחייל להילחם במורים בספרד. לאחר מכן הוא המשיך את לימודי המשפטים בטולוז, בורז' ואורליאן, והפך לפרקליט ידוע בפריז. בתפקידו האחרון הוא שימש כמזכיר של המלך לואי התשיעי, שהשפעתו הייתה חייבת בעיקר על מינויו לקרדינל. הוא התחתן עם בתו של סיימון דה מלבויואה והיו לו שתי בנות. עם מותה של אשתו, הוא הלך בעקבות הדוגמה של אביו וויתר על החיים החילוניים עבור הכנסייה.

עלייתו הייתה מהירה. לאחר שכיהן כראש מנזר סן מגלוך, פריז, ולאחר מכן הוא הפך לכומר של סן ז'יל בשנת 1255. בשנת 1257 הוא מונה לבישוף של לה פוי, ובשנת 1259 הוא מונה לארכיבישוף של נרבון; ובדצמבר 1261 הוא הפך לקרדינל הראשון שמונה על ידי האפיפיור אורבנוס הרביעי, ראש הדיוקסיה של סבינה. הוא היה נציג האפיפיור באנגליה בין השנים 1262 ו-1264, ולאחר מכן מונה בשנת 1263 לראש בית הדין של הוותיקן.

### שלטונו
לאחר מותו של אורבנוס הרביעי, הוא נבחר לאפיפיור ב-5 בפברואר 1265, ונטל את השם **קלמנס הרביעי**. בשנת 1264 חידש קלמנס הרביעי את האיסור על התלמוד שנחקק על ידי גרגוריוס התשיעי, ששרף אותו בפומבי בצרפת ובאיטליה. אף כי קלמנס לא גזר על שריפת התלמוד, הוא ציווה שיהודי אראגון ימסרו את ספריהם לצנזורה הדומיניקנית.

ב-1265 שלח אגרת לחיימה הראשון, מלך אראגון בו ציווה עליו להעניש את הרמב"ן בשל כתיבת ספר הוויכוח.

בשל סכסוך הגואלפים והגיבלנים לא היה יכול קלמנס להיכנס לרומא בגלוי, והוא נכנס אליה רק פעם אחת כשהוא מחופש. קלמנס שהה ברוב הזמן בצרפת, וכרת ברית עם שארל מאנז'ו. ב-26 בפברואר 1266 ניצח שארל בקרב בנוונטו (במחוז קמפניה באיטליה) את מנפרד, מלך סיציליה (בנו של פרידריך השני, קיסר האימפריה הרומית הקדושה) שנהרג בקרב זה, ובמהרה נפלה סיציליה בידיו. באפריל 1268 יצא קונראדין, בנו של קונראד הרביעי, מלך גרמניה, למערכה על מנת להשיב לעצמו את השליטה באיטליה, אך נוצח והוצא להורג בנאפולי ב-12 באוקטובר של אותה שנה. 

זמן קצר לאחר מכן, ב-29 בנובמבר 1268, מת קלמנס בוויטרבו, ובמקומו נבחר לאפיפיור גרגוריוס העשירי.

## קישורים חיצוניים

* 

## הערות שוליים

קטגוריה:אפיפיורים צרפתים
קטגוריה:צרפתים במאה ה-13
קטגוריה:נרבון: אישים
קטגוריה:אפיפיורים במאה ה-13
קטגוריה:ילידי 1190
קטגוריה:נפטרים ב-1268
ניקולאוס הרביעי

150px|ממוזער|שלט האצולה האפיפיורי של ניקולאוס הרביעי
**ניקולאוס הרביעי** (בלטינית: **Nicolaus IV**; 30 בספטמבר 1227 – 4 באפריל 1292) היה האפיפיור מ-22 בפברואר 1288 עד מותו.

## ביוגרפיה
### ראשית חייו
ג'ירולמו מאשי ד'אסקולי (Girolamo Masci d’Ascoli) נולד ב-30 בספטמבר 1227 בעיר לישיאנו באיטליה, והוא הצטרף למסדר הפרנציסקנים בשלב מוקדם. בשנת 1272 הוא מונה לשופט מחוזי בדלמטיה, ובשנת 1274 מונה למנהל הכללי של המסדר. ב-12 במרץ 1278 הוא מונה לקרדינל של סנטה פודנציאנה, וב-12 באפריל 1281 מונה לבישוף-קרדינל של פלסטרינה.

### שלטונו
לאחר מותו של קודמו הונוריוס הרביעי, נמשכו הבחירות כמעט שנה תמימה. זה קרה לא רק בגלל חילוקי דעות במועצת הקרדינלים, אלא גם בגלל מחלת המלריה, שבאותו זמן השתוללה ברומא, ואף עלתה לכמה מן הקרדינלים בחייהם, אולם בסוף ד'אסקולי נבחר לאפיפיור ב-22 בפברואר 1288 ושמו כאפיפיור היה ניקולאוס הרביעי. הוא היה הפרנציסקני הראשון שנבחר לאפיפיור; עם זאת, ניקולאוס השלישי היה גם הוא תומך נלהב של המסדר.

האפיפיור החדש המשיך במדיניות הסיציליאנית של קודמיו, והכריז על ויתורו של שארל השני, מלך נאפולי על כתר סיציליה, אולם מאוחר יותר שחרר אותו מכל התחייבויותיו, הכריז עליו כמלך סיציליה ונידה את אלפונסו השלישי, מלך אראגון. ב-18 במאי 1291 נפל הבסיס האחרון של הצלבנים בארץ הקודש, עכו, ובכך תמה תנועת מסעי הצלב של ימי הביניים. במהלך ארבע שנות כהונתו, ניסה ניקולאוס הרביעי לארגן מסע צלב חדש, אולם כל מאמציו נכשלו. ביום ראשון של הדקלים 1288 הוא קיבל את רבן בר צומה, נזיר נסטוריאני, שכשגריר של ארגון חאן מהשושלת האילח'אנית, עתיד היה ליצור ברית בין המונגולים בפרס לבין הנוצרים נגד הממלוכים.

ב-4 באפריל 1292 מת ניקולאוס הרביעי ברומא, וכעבור שנתיים נבחר במקומו סלסטינוס החמישי.

## קישורים חיצוניים

* 
* 

קטגוריה:אפיפיורים איטלקים
קטגוריה:אפיפיורים במאה ה-13
קטגוריה:ילידי 1227
קטגוריה:נפטרים ב-1292
אלכסנדר השני (אפיפיור)

**אלכסנדר השני** (בלטינית: **Alexander II**; 1010 בערך – 21 באפריל 1073) היה אפיפיור מ-1 באוקטובר 1061 ועד מותו.

## ביוגרפיה
### ראשית חייו
אנסלמו דה בג'יו נולד במילאנו, ובשנת 1055 הוסמך ככומר. הוא השתייך למפלגה הרפורמית, שגם תמכה בו מאוחר יותר. לאחר מכן הוא מונה בישוף לוקה. באותו זמן הוא קידם בתור שליט האפיפיור התנועה הרפורמית המיליטנטית של פטריה. לשם כך הוא נסע בשנת 1057 עם הילדברנד ובשנים 1060/1061 נסע עם פטרוס דמיאנוס למילאנו, כדי להכריע בעימות בין ראשי הכנסייה המקומית, שבה היו נפוצים השוחד ונישואי הכמרים, לבין מתנגדיהם (סיעת "המתקנים", ברוח מנזרי קלוני) שביקשו להשיב את טוהר המידות על כנו.

### שלטונו
ב-30 בספטמבר 1061 נבחר אנסלם לאפיפיור ולמחרת נערך טקס ההכתרה. התומך המשמעותי שלו היה הארכיבישוף הילדברנד, מאוחר יותר האפיפיור גרגוריוס השביעי. טקס ההכתרה נערך בכנסייה של סן פייטרו אין וינקולי בלילה, לאחר שהדרך למרגלות גבעת האסקווילין נחסמה על ידי יריבים. המעשה הזה ספג ביקורת לאחר מכן, ונטען כי אלכסנדר השתלט על האפיפיורות כמו גנב בלילה.

בתחילת שלטונו גינה אלכסנדר את הבישוף קאדאלוס מפארמה שמונה כאנטי-אפיפיור, שקרא לעצמו הונוריוס השני. במהלך הסינוד של מנטובה בשנת 1064 זכה אלכסנדר השני להכרה רחבה אחרי שהצעיד כוחות צבא בעזרת בעלי בריתו נגד קאדאלוס.

תחת כהונתו של אלכסנדר הכנסייה הקתולית זכתה להשפעה פוליטית ברמה האירופית. אלכסנדר השני תמך  באמצעות שליחים במסע מלחמה נוצרי על העיר המוסלמית ברבסטרו בצפון ספרד. מספר שנים מאוחר יותר תמך אלכסנדר בוויליאם הכובש הנורמני וב. ויליאם הכובש היה קרוב משפחה של השליטים הנורמנים בדרום איטליה, רישאר מקפואה, רובר גיסקאר ורוג'רו הראשון, מלך סיציליה, ובמתיחות הפוליטית, שנבעה גם מהתקשרותו לנורמנים, התנגד האפיפיור למפלגה הקיסרית בגרמניה, ובמיוחד למלך הצעיר היינריך הרביעי, שהתכוון להתגרש מאשתו ברטה מסבויה, ואלכסנדר התנגד לכך בתוקף.
ממוזער|283x283 פיקסלים|אלכסנדר השני (באמצע)
ב-21 באפריל 1073 מת אלכסנדר ברומא, וגרגוריוס השביעי נבחר לאפיפיור במקומו.

## קישורים חיצוניים

* 

קטגוריה:אפיפיורים איטלקים

קטגוריה:אפיפיורים במאה ה-11
קטגוריה:נפטרים ב-1073
ג'ורג' סטיני

**ג'ורג' ג'וניוס סטיני הבן** (באנגלית: **George Junius Stinney Jr.**; 21 באוקטובר 1929 - 16 ביוני 1944) היה נער אפרו-אמריקאי שהורשע בגיל 14 ברציחתן של שתי ילדות בנות 7 ו-11 ובעקבות כך הוצא להורג בכיסא חשמלי. בשנת 2014 זוכה מהרצח לאחר שנקבע כי לא ניתן לו הליך משפטי הוגן. סטיני הוא האדם הצעיר ביותר בארצות הברית שנדון למוות עם תאריך לידה ופטירה ידוע.

## פרשת המשפט
סטיני, יליד פיינווד  שבקרוליינה הדרומית, הואשם ברצח בטי ג'ון ביניקר בת ה-11 ומרי אמה תיימס בת השבע, שגופותיהן נמצאות במרס 1944 בעיירה אלקולו . המשטרה עצרה אותו, וטענה כי הודה בפני אנשי המשטרה שביצע את הרצח. תיעוד של ההודאה לא נמצא, מלבד הערות שסיפק אחד החוקרים. משפטו, שהתקיים בפני חבר מושבעים המורכב מאנשים לבנים בלבד, לא תועד. בתוך פחות מעשר דקות הכריעו המושבעים כי יש להרשיע אותו ברצח מדרגה ראשונה; השופט פיליף סטול סירב לשמוע את ערעורו. הוא הוצא להורג בכסא חשמלי באמצע יוני של אותה שנה. סטיני הוא האדם הצעיר ביותר שהורשע במשפט ונדון למוות וידוע תאריך לידתו ותאריך פטירתו.

ב-2004 החלו קבוצת עורכי דין ופעילים לדרוש חקירה מחודשת של התיק, ובשנת 2013 עתרה המשפחה בדרישה למשפט חדש. ב-17 בדצמבר 2014 בוטלה הרשעתו לאחר מותו, 70 שנה לאחר הוצאתו להורג, משום שנפסק כי הוא לא זכה להליך הוגן; לא ניתן לו ייצוג משפטי הולם והזכויות שמקנה התיקון השישי לחוקת ארצות הברית הופרו.

## קישורים חיצוניים

* כתבה בניו יורק טיימס
* 
* 

## הערות שוליים

קטגוריה:מורשעים ברצח בארצות הברית
קטגוריה:ילדים אמריקאים
קטגוריה:אישים שהוצאו להורג בארצות הברית
קטגוריה:ארצות הברית: גזענות
קטגוריה:אמריקאים שנולדו ב-1929
קטגוריה:אמריקאים שנפטרו ב-1944
AEW All Out

**All Out** הוא אחד מאירועי השלם וצפה של ארגון ההיאבקות All Elite Wrestling (AEW), המשודר אחת לשנה. האירוע הראשון התקיים בשנת 2019.

האירוע הראשון של All Out נערך ב-31 באוגוסט 2019 במרכז סירס בהופמן אסטייטס, אילינוי. אירוע זה שימש כהמשכון ל-All In, אירוע היאבקות מקצועית עצמאי, שנערך ב-1 בספטמבר 2018 ואף שימש כזרז להקמת ארגון ההיאבקות AEW.

## תאריכים ואולמות

## קישורים חיצוניים
* 

## הערות שוליים

קטגוריה:אירוע היאבקות מקצועית
הספרייה המרכזית של אוניברסיטת קלוז'-נאפוקה

**הספרייה המרכזית של אוניברסיטת באוניברסיטת קלוז'-נאפוקה** (ברומנית: **Biblioteca Centrală Universitară "Lucian Blaga" din Cluj-Napoca**) היא הספרייה האקדמית המרכזית של אוניברסיטת באבש-בויאי  בקלוז'-נאפוקה.

## היסטוריה
הספרייה הוקמה ב-1872 במסגרת האוניברסיטה בשפה ההונגרית על שם פרנץ יוזף  שקמה באותה השנה.  בתחילה היא הכילה כ-18,000 פריטים שמקורם מאוספים שהתקבלו על ידי האקדמיה למשפטים של סיביו בית ספר לרפואה וארכיון העיר קלוז' ואוסף פרטי של יוז'ף בניני. 

בשנים 1873–1874 המוזיאון של טרנסילבניה (לימים ) הועבר יחד עם הספרייה שלו  (שנוסדה ב-1859) אל בניין הספרייה המרכזית והספרים שלה  היו לחלק מספרייה ציבורית.  בשנות השבעים של המאה ה-19 חזרה הספרייה לשמש את  האוניברסיטה.

לאחר מלחמת העולם הראשונה כשאוסטרו הונגריה נפלה וטרנסילבניה הועברה לשליטת רומניה היא החלה לשמש כספריית הפקדה, מספר מוסדות וביניהם האקדמיה הרומנית ואוניברסיטת בוקרשט תרמו לפיתוח הספרייה.

בין אוספיה המיוחדים של הספרייה נמנים מפות, תחריטים וספרים נדירים שהתקבלו מהמוזיאון של טרנסילבניה. הם היו בסיס למחקרים של ז'יגמונד פאל יאקו על ההיסטוריה של טרנסילבניה בימי הביניים.

ב-1996 החלה להוציא לאור את כתב העת האקדמאי "Philobiblon" .

## קישורים חיצוניים

* 

קטגוריה:רומניה: ספריות
קטגוריה:ספריות אקדמיות
קטגוריה:קלוז'-נאפוקה: מבנים
פרודואה ויוה

**פרודואה ויוה** (באנגלית: **Perodua Viva**) היא מכונית סופרמיני המוגדרת מכונית עירונית מתוצרת יצרנית הרכב המלזית **Perodua**  (שם רשמי: **Perusahaan Otomobil Kedua Sendirian Berhad**) אשר יוצרה בין השנים 2007–2014.

### דגמים
* "660".
* "850".
* "1000 Standard", רמות גימור: "SX", "EZ".
* "Premium 1000", רמות גימור: "SXi", "EZi".

## "פרודואה ויוה"

* דגמי "פרודואה ויוה" הוצגו לראשונה ב-10 במאי 2007.
* 5 דלתות - האצ'בק.
* מנוע קדמי.
* מנוע בנזין.
* סוג הנעה: הנעה קדמית.
* קיבולת מכל דלק - 36 ליטר.
* ABS.
* הפצת בלמים אלקטרונית "Electronic brakeforce distribution" )(EBD).
* דגם "660" שווק ללא הגה כוח, ללא חלונות חשמל, ללא נעילה מרכזית, וללא רדיו.
* דגמי "פרודואה ויוה" יוצאו לסינגפור, סרי לנקה, וברוניי.
* מחיר היחידה בהשקה, במלזיה עמד על 28,400-44,200 רינגיט מלזי (מאי 2007).

## תמונות

קובץ:Perodua Viva (first generation) (front), Kuala Lumpur.jpg | "פרודואה ויוה"
קובץ:Perodua Viva (first generation) (rear), Kuala Lumpur.jpg | "פרודואה ויוה"
קובץ:Perodua Viva.jpg | "פרודואה ויוה"
קובץ: Pasir Gudang evening.jpg | "פרודואה ויוה" (במרכז התמונה)


## ראו גם
* פרודואה רוסה
* פרודואה באזה
* פרודואה קליסה
* פרודואה אקסיה

## קישורים חיצוניים

* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2007
קטגוריה:כלי רכב המורכבים במלזיה
ויוה
קירקיופל

**קירקיופל** (באיסלנדית: **Kirkjufell**, בתרגום חופשי: "הר הכנסייה") הוא הר בגובה 463 מטרים בצפון מערב איסלנד, בחצי אי סנאיפלסנס  ובסמוך לעיירה גרונדרפיורדור . נטען כי זהו ההר המצולם ביותר באיסלנד. מול ההר נמצאים שני מפלים. מראה ההר מכיוון המפל מחודד כראש חץ.

ההר הופיע בסדרת הטלוויזיה משחקי הכס בעונות 6 ו-7.

## קישורים חיצוניים

* הר קירקיופל באתר Another Iceland

## הערות שוליים

קטגוריה:קצרמר גאולוגיה
קטגוריה:אירופה: הרים
קטגוריה:איסלנד: גאוגרפיה
קטגוריה:איסלנד: גאולוגיה
הוליווד החדשה

[ממוזער|[וורן בייטי ופיי דאנאוויי ב-1967, מתוך קדימון לסרט "בוני וקלייד" הנחשב לסרט שבישר את הוליווד החדשה.]]
**הוליווד החדשה** (באנגלית: **New Hollywood**), או "**הגל החדש האמריקאי**" או "**הרנסאנס ההוליוודי**", הוא כינוי לתנועה קולנועית, שפעלה מאמצע שנות השישים עד לתחילת שנות השמונים בקולנוע האמריקאי, ולדור חדש של יוצרים צעירים. יוצרים אלו השפיעו על סוגי הסרטים שהופקו, על הייצור והשיווק שלהם, ועל האופן שבו אולפנים גדולים ניגשו לעשיית סרטים. סרטי הוליווד החדשה התאפיינו בכך שבמאי הקולנוע, במקום האולפן, היווה מקור הסמכות ליצירת הסרט, ונחשב ל"אוטר".

ההגדרה של הוליווד החדשה אינה חד משמעית, כאשר חלק מהחוקרים מגדירים אותה כתנועה ואחרים כתקופה. טווח התקופה גם הוא שנוי במחלוקת, וחוקרי קולנוע כמו תומאס שץ טוענים כי הוליווד החדשה מורכבת ממספר תנועות שונות. הסרטים שנעשו בתנועה זו מאופיינים בכך שהם סוטים לעיתים קרובות מהנורמות של הוליווד הקלאסית. אחרי קריסתה של שיטת האולפנים הקלאסית ועליית הטלוויזיה, הצלחתם המסחרית של הסרטים הלכה ופחתה, והוליווד החדשה היוותה תקופה של תחייה ופריחה מחודשת.

סרטים מצליחים מתחילת הגל החדש האמריקאי כוללים את: "בוני וקלייד", "הבוגר", "ליל המתים החיים", ו-"אדם בעקבות גורלו", בעוד סרטים שנכשלו בקופות, כמו "שער החופש", ו-"אחד מן הלב" מסמנים את סוף התקופה (אף על פי שהפכו לסרטי פולחן בערבות השנים).

## רשימה של דמויות מפתח בתנועה
### במאים ותסריטאים

### שחקנים

### אחרים
* רוג'ר איברט
* ויטוריו סטוררו

## רשימה של סרטים חשובים בתנועה

## ביבליוגרפיה

* 
* Biskind, Peter (1990). *The Godfather Companion: Everything You Ever Wanted to Know About All Three Godfather Films* (HarperPerennial)
* 
* 
* Cook, David A. “Auteur Cinema and the film generation in 70s Hollywood”, in *The New American Cinema*. Ed. by Jon Lewis. NY: Duke University Press, 1998, pp. 1–37
* 
* Harris, Mark. *Scenes from a Revolution: The Birth of the New Hollywood*. Canongate Books, 2009.
* James, David E. *Allegories of Cinema: American Film in the Sixties*. NY: Princeton University Press, 1989, pp. 1–42
* Kael, Pauline. "Bonnie and Clyde", in *For Keeps*. Ed. by Pauline Kael. NY: Plume, 1994, pp. 141–57.
* Kael, Pauline. "Trash, Art, and the Movies", in *Going Steady: Film Writings 1968–69*. NY: Marion Boyers, 1994, pp. 87–129
* Kanfer, Stefan, "The Shock of Freedom in Films", *Time Magazine*, Dec 8, 1967, Accessed 25 April 2009, http://www.time.com/time/magazine/article/0,9171,844256-7,00.html
* 
* Kirshner, Jonathan. *Hollywood's Last Golden Age: Politics, Society, and the Seventies Film in America*. Ithaca: Cornell University Press, 2012. 
* 
* 
* 
* 
* 


## ראו גם
* קולנוע הוליוודי קלאסי
* הגל החדש הצרפתי

## קישורים חיצוניים
* זיכרון טראומה ופנטזיה בקולנוע האמריקני באתר כותר (ספרייה דיגיטלית).
* The First Five Years of the 70’s
* המהפכה האמריקאית - DGA

## הערות שוליים

קטגוריה:זרמים בקולנוע
קטגוריה:היסטוריה של הקולנוע
קטגוריה:קולנוע בארצות הברית
קטגוריה:דפים עם תרגומים שלא נסקרו
ג'ייגנטו והדינוזאורים

**ג’ייגנטו והדינוזאורים** (באנגלית: **Gigantosaurus**) היא סדרת הנפשה ממוחשבת צרפתית-קנדית לילדים הסדרה מבוססת על ספריו של ג'וני דאדל. 

הסדרה שודרה לראשונה ב-18 בינואר 2019 בערוץ דיסני. הסדרה היא בת עונה אחת הכוללת 78 פרקים באורך כ-21–22 דקות.

העונה הראשונה עלתה בדיסני+ לכבוד השקתה בישראל ב-16 ביוני 2022.

## עלילה
הסדרה עוקבת אחר ארבעה דינוזאורים ילדים החוקרים את נפלאות העולם ואת ג'ייגנטו - הדינוזאור האדיר ביותר בעולם הדינוזאורים.

## הדמויות והמדבבים
הדיבוב העברי בוים על ידי מייה קדוש, והופק על ידי אסנת סדן.

בעונה הראשונה הדמויות ביל ורוקי דובבו על ידי עידו רבי ואריאל קלטר.

## סקירת הסדרה

## פרקים
### עונה 1

### עונה 2

### עונה 3

## קישורים חיצוניים
* 

## הערות שוליים

קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות הנפשה צרפתיות
קטגוריה:סדרות טלוויזיה על דינוזאורים
קטגוריה:דיסני ג'וניור: סדרות
קטגוריה:כאן חינוכית: תוכניות רכש
קטגוריה:סדרות טלוויזיה צרפתיות שעלו לשידור בשנות ה-2010
קטגוריה:סדרות טלוויזיה קנדיות שעלו לשידור בשנות ה-2010
פסגת בולדווין (אנטארקטיקה)

**פסגת בולדווין** (באנגלית: **Baldwin Peak**) היא פסגה בצפון ארץ גרהאם בחצי האי האנטארקטי שבאנטארקטיקה.

הפסגה ממוקמת בין קרחון ליליינטל לבין הר ברי.

גובה הפסגה 2,100 מטרים מעל פני הים.

## היסטוריה
### גילוי הפסגה
הפסגה צולמה על ידי משלחת הסקר האווירי של שטחי חסות איי פוקלנד בשנים 1957–1956, ומופה בעקבות תצלומים אלה על ידי סקר שטחי חסות איי פוקלנד.

### מקור השם
שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה.

הפסגה (בדומה לאתרים רבים בסביבה, הנקראים על שמם של מהנדסי תעופה) נקראת על שמו של תומאס סקוט בולדווין - ממציא אמריקאי אשר פיתח מצנח יציב.

## לקריאה נוספת
• Damien Gildea, **[https://books.google.co.il/books?id=TrHtBgAAQBAJ&pg=PT79&lpg=PT79&dq=%22Baldwin+Peak%22&source=bl&ots=g8dicFdnvE&sig=ACfU3U13eG2EJJCuIOIsuIY-zc-Je46YWQ&hl=en&sa=X&ved=2ahUKEwj96sbgh_HiAhUM6KQKHZUPDp84ChDoATAIegQICRAB#v=onepage&q=%22Baldwin%20Peak%22&f=false Mountaineering in Antarctica: complete guide: Travel guide]**

## קישורים חיצוניים
* פסגת בולדווין באתר הסקר הגאולוגי של ארצות הברית
* פסגת בולדווין באתר הגאזט האנטארקטי של ממשלת אוסטרליה
* פסגת בולדווין באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת בולדווין
* תחזית מזג אוויר עדכנית ארוכת טווח עבור פסגת בולדווין

## הערות שוליים

בולדווין
בולדווין
קרחון ליליינטל

**קרחון ליליינטל** (באנגלית: **Lilienthal Glacier** ) הוא קרחון בחוף המערבי של ארץ גרהאם, בחצי האי האנטארקטי שבאנטארקטיקה.

הקרחון זורם לכיוון מערב ונשפך אל קרחון קיילי, בין פסגת פילצ'ר לפסגת בולדווין.

גובה הקרחון 979 מטרים מעל פני הים.

## היסטוריה
### גילוי הפסגה
הפסגה צולמה על ידי משלחת הסקר האווירי של שטחי חסות איי פוקלנד בשנים 1957–1956, ומופה בעקבות תצלומים אוויר אלה על ידי סקר שטחי חסות איי פוקלנד.

### מקור השם
שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה.

הקרחון (בדומה לאתרים רבים בסביבה, הנקראים על שמם של חלוצי תעופה) נקרא על שמו אוטו ליליינטל, חלוץ תעופה גרמני של טיסה בדאונים.

## קישורים חיצוניים
* קרחון ליליינטל באתר הסקר הגאולוגי של ארצות הברית
* קרחון ליליינטל באתר הגאזט האנטארקטי של ממשלת אוסטרליה
* קרחון ליליינטל באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון ליליינטל
* מפת אזור קרחון ליליינטל

## הערות שוליים

ליליינטל
ליליינטל
קטגוריה:גרמניה באנטארקטיקה
שדי חמד (ספר)

**שדי חמד** (לעיתים **'שדה חמד**') הוא שמה של סדרת ספרים שנכתבה על ידי הרב חיים חזקיהו מדיני מגדולי האחרונים, שהתפרסם בזכות סדרת ספרים אלו, ומכונה לעיתים על שמם. 

הספר הוא מעין אנציקלופדיה המרכזת תשובות להלכות יומיומיות ומשלבת בעיות אקטואליות שעמדו על הפרק. הספר מרכז את תשובותיהם של חכמי אשכנז וחכמי ספרד לפי סדר אלפביתי, מה שלא היה קיים קודם לכן. הספר יצא במהדורות שונות. ערכי הספר מתפרסים על פני כרכים שונים, חלק מהערכים מופיעים בסיווג 'כללים' וחלק אחר תחת 'אספת דינים', ועוד, כך שלעיתים על מנת למצוא ערך יש צורך לחפשו בחלקים השונים.

## שם הספר
[ממוזער|[שלט רחוב שדי חמד בירושלים. למעלה:"**שדי** חמד", למטה "**שדה** חמד".]]שם הספר עורר פולמוס מאחר שהוא כולל את המילה "שדי" המשמשת לאחד משמות האלוהים שאסור למחקם על פי ההלכה. 

הרב מדיני הוציא קונטרס מיוחד בשם "באר בשדי", בו הוא מוכיח באריכות כי כאשר המילה נכתבת שלא בכוונה לתאר את האלוהים אין בדבר חשש. עם זאת רבים עדיין נמנעים מלכתוב "שדי חמד" ובוחרים בחלופה "שדה חמד".

בהקדמתו כותב הרב מדיני כי ספרו זה נכתב לשם שמים, ולהשאיר לו שם ושארית בארץ מאחר שבניו מתו בעודו בחייו.

## הדפסת הספר
הספר הוא מהפופולריים ביותר בספרות התורנית ולמרות היותו גדול ממדים, נדפס בכמה וכמה מהדורות. 

ה"שדי חמד" הודפס לראשונה בוורשה בין השנים ה'תרנ"א-התרע"ב ובו פסקים וחידושים וכללים מסודרים בערכים על פי סדר הא"ב, בשמונה-עשר כרכים, שלושה עשר חלקים בחייו וחמישה לאחר פטירתו. 

את הבעלות על השדי חמד מכר לרב יוסף צבי לעוו. לאחר מכן נמכרו הזכויות לרבי יוסף יצחק שניאורסון מליובאוויטש וחתנו רבי מנחם מענדל שניאורסון הרבי מליובאוויטש שאף ערך את הספרים מחדש והוציאם לאור בהוצאת הספרים שלו הוצאת קה"ת.

## תוכן הספר
כאמור הספר עוסק במגוון נושאים הלכתיים ומאגד בתוכו את הדעות השונות באותו הנושא, כאשר הנושאים מסודרים על פי סדר הא"ב. את הדעות השונות ליקט הרב מדיני מפי הספרים הרבים שהיו בספרייתו שמנתה כ-10,000 ספרים, שנתרמו לאחר פטירתו של הרב לבית החולים "משגב לדך".

דוגמה לעמוד הראשון של הערכים הראשונים בכרך הראשון:

* א. ארץ ישראל דאסור לצאת ממנה לחו"ל
* ב. ארץ ישראל דאסור לצאת מא"י לחו"ל כי אם ללמוד תורה ולישא אשה
* ג. ...אם האב מותר לצאת לחו"ל ליקח אשה לבנו

### פקועות השדה
כהשלמה לספרים הדפיס בירושלים (ה'תר"ס 1900) ספר בשם 'פקועות השדה'.

## קישורים חיצוניים

**ספר שדי חמד**
* 
* 
* 
* 
* 
* 
* 
* 
* 
* 
* 

**על הספר**
* אבישי אלבוים, הרב חיים חזקיהו מדיני, ה"שדי חמד", עלי ספר

## הערות שוליים

קטגוריה:ספרי 1890
קטגוריה:ספרי הלכה: אחרונים
קטגוריה:ספרים ארץ-ישראליים
גריגול חאנדזתלי

**גרִיגוֹל חַאנדזתֶלִי** ( או **גרגורי מחַאנדזתָה** (759 – 5 באוקטובר 861) היה דמות כנסייתית גאורגית בולטת, ומייסד ומנהיג קהילות נזירים רבות בטאו קלארג'תי , אזור היסטורי בדרום-מערב גאורגיה.

גריגול, שנולד למשפחה אריסטוקרטית  בכארתלי, עזב את ביתו כשהיה צעיר והפך לנזיר באזור קלארג'תי  (כיום בצפון-מזרח טורקיה), האזור היחיד בגאורגיה שהיה ללא נוכחות ערבית. לאחר שהות קצרה במנזר אוֹפִּיזָה , הוא ייסד מנזר משלו בחַאנדזתָה  אשר תוך זמן קצר משך אליו מספר הולך וגדל של נזירים. הוא ייסד מספר מנזרים נוספים בקלארג'תי ונבחר כארכימנדריט שלהם. המנזרים והסקריפטוריום שלהם פעלו כמרכזי חוכמה נוצרית במשך מאות שנים ושיחקו תפקיד חשוב בהתפתחותה של תרבות לאומית גאורגית.

עם זאת בחר אשוט השני קורופלאטס , הנסיך שעמד בראש איבריה הבגרטידית, באַרטַאנוּגִ'י  שבקלארג'תי, כמקום מושבו ומעוזו במאמציו לשמור על עצמאות ממלכתו מול המעצמות האזוריות, כמו הח'ליפות העבאסית או האימפריה הביזנטית. גריגול מילא תפקיד חשוב בגיוס הרגשות העממיים נגד הנוכחות המוסלמית בקווקז. השפעתו גברה כל כך עד שהצליח להשפיע הן על החיים הפוליטיים והן על החיים הפרטיים של הנסיכים הגאורגים.

הקדוש גריגול מחאנדזתה האריך ימים נפטר בשנת 861, בגיל של מעל 100 שנה, מוקף חסידיו ותלמידיו. הכנסייה הגאורגית מציינת את זכרו ביום מותו ב-18 באוקטובר. סיפורי חייו לוקטו ביצירה הגיוגרפית שכתב גיאורגי מֶרצ'וּלֶה  בשנת 951.
[ימין|ממוזער|250px|כתב יד, דף מלוח שנה דתי גאורגי משנת 1718. על הדף מופיעות מיניאטורות של חאריטינה מ[סמסון|אמיסוס , גריגול מחאנדזתה ותומאס הקדוש]]

## קישורים חיצוניים

## הערות שוליים

קטגוריה:קדושים גאורגים
קטגוריה:טאו-קלארג'תי
קטגוריה:ילידי 759
קטגוריה:נפטרים ב-861
פרודואה אקסיה

**פרודואה אקסיה** (באנגלית: **Perodua Axia**) היא מכונית סופרמיני המוגדרת מכונית עירונית מתוצרת יצרנית הרכב המלזית **Perodua**  (שם רשמי: **Perusahaan Otomobil Kedua Sendirian Berhad**) אשר מיוצרת משנת 2014 ועד היום.

דגם זהה הקרוי **[[דייהטסו אילה]]** עוצב על ידי יצרנית הרכב ה-יפנית **[[דייהטסו]]** ומיוצר על ידי יצרנית הרכב האינדונזית הקרויה **Astra Daihatsu Motor** , (הקונצרן בשותפות (Joint venture) של "אסטרה -דייהטסו-טויוטה Tsusho ") אשר מיוצר משנת 2012 ועד היום באינדונזיה.

דגם זהה הקרוי "Toyota Agya" משווק על ידי טויוטה באינדונזיה, אמריקה הלטינית, והקריביים.

דגם זהה הקרוי "Toyota Wigo" משווק על ידי טויוטה בפיליפינים, סרי לנקה, וייטנאם וברוניי

### דגמים
* "Standard E".
* "Standard G".
* "SE".
* "Advance".

## "פרודואה ויוה"

* דגם "פרודואה אקסיה"מהוצג לראשונה ב-15 בספטמבר 2014.
* 5 דלתות - האצ'בק.
* מרכב מתוצרת דייהטסו.
* מנוע קדמי מתוצרת טויוטה.
* מנוע בנזין.
* סוג הנעה: הנעה קדמית.
* אימובילייזר.
* 2 כריות אוויר קדמיות (נהג+נוסע).
* קיבולת מכל דלק - 33 ליטר.
* חלונות חשמל - בכל הדגמים.
* פגושים - בצבע הרכב.
* ידיות בדלתות - בצבע הרכב.
* מגב (וישר) אחורי - בכל הדגמים מלבד דגם "Standard E".
* מחיר היחידה בהשקה, במלזיה עמד על 24,600-42,530 רינגיט מלזי (2014).

## תמונות

קובץ:Perodua Axia Standard G in Penang, Malaysia (1).jpg | "פרודואה אקסיה"
קובץ:2014 Perodua Axia Standard G 1.0 5-door hatchback (19699606102).jpg | "פרודואה אקסיה", שנת 2014
קובץ:2015 Perodua Axia Standard G in Penang, Malaysia (1).jpg | "פרודואה אקסיה", שנת 2015
קובץ:2014 Perodua Axia SE in Cyberjaya, Malaysia (02).jpg | "פרודואה אקסיה", דגם "SE" שנת 2014
קובץ: Perodua Axia Standard E in Penang, Malaysia (1).jpg  | "פרודואה אקסיה"


## ראו גם
* פרודואה רוסה
* פרודואה באזה
* פרודואה קליסה
* פרודואה ויוה

## קישורים חיצוניים

* 
* 
* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2014
קטגוריה:כלי רכב המורכבים במלזיה
אקסיה
1914 במוזיקה

## אירועים
[ממוזער|[ג'ראלדין פאראר ב-1914 בפרסומת לויקטור טוקינג משין]]
* 1 בינואר – זכויות היוצרים של האופרה "פרסיפל" פגות, ומתאפשר להציג אותה מחוץ לביירוית. ההופעות נערכו בברצלונה, פראג, ברלין, בודפשט, בולוניה, רומא, ורוצלב. בהמשך הוצגה האופרה בסנקט פטרבורג, פריז, בריסל, וינה, ובקובנט גרדן שבלונדון.
* 24 בינואר – ביצוע בכורה של המחזור לפסנתר "In the Mists"  מאת לאוש יאנאצ'ק.
* ינואר – ביצוע בכורה פיני של הפואמה "Luonnotar " מאת ז'אן סיבליוס, עם הסופרן אינו אקטה ובניצוחו של גאורג שנפויגט.
* אוקטובר – אדלינה פאטי מופיעה בפומבי בפעם האחרונה בקונצרט של הצלב האדום ברויאל אלברט הול שבלונדון.
* 15 באוקטובר – בנימינו ג'ילי מופיע ברוביגו בהופעת בכורה באופרה "לה ג'וקונדה" מאת אמילקארה פונקיילי.
* הקלטות ראשונות של מוזיקת קליפסו נערכו בטרינידד וטובגו.

## מוזיקה פופולרית
ממוזער
* "The Aba Daba Honeymoon" מילים ולחן ארתור פילדס & וולטר דונובן. בוצע ב-1951 בסרט "שבועיים באהבה" על ידי דבי ריינולדס וקרלטון קרפנטר
* "Along Came Ruth" מילים ולחן אירווינג ברלין
* "Always Treat Her Like A Baby" מילים ולחן אירווינג ברלין
* "The Day Is Done" מילים הנרי וודסוורת' לונגפלו, לחן הרמן לוהר

## מוזיקה קלאסית
* לילי בולאנז'ה – Trois morceaux pour piano
* פרדריק דיליוס – סונאטה מס' 1 לכינור
* ארנסט פון דוהנאני – וריאציות על שיר ילדים
* מרסל דופרה – "פסיכה" (קנטטה)
* ג'ורג'ה אנסקו – סימפוניה מס' 2 אופוס 17
* צ'ארלס אייבס – סונאטה מס' 3 לכינור
* זולטאן קודאי – דואו לכינור וצ'לו אופוס 7
* ניקולאי מטנר – סונאטה-בלדה אופוס 27
* קרל נילסן – "סרנאטה אין ואנו"
* סרגיי פרוקופייב
** קונצ'רטו מס' 2 לכינור ברה מז'ור
** *Sarcasms*
** "הברווזון המכוער" למצו-סופרן ותזמורת
* מוריס ראוול – שלישיית פסנתר בלה מינור
* מקס רגר – וריאציות ופוגה על נושא של מוצרט
* ז'אן סיבליוס – The Oceanides 
* רייף וון ויליאמס – "סימפוניית לונדון" (סימפוניה מס' 2)
* אנטון וברן – סונאטה לצ'לו
* אריק סאטי – *Sports et divertissements*

## אופרה
* ז'יל מאסנה – *Cléopâtre* 
* אנרי ראבו – *Mârouf, savetier du Caire* 
* חואקין טורינה – *Margot* 
* ריקרדו זנדונאי – *Francesca da Rimini* 

## נולדו
* 25 בינואר - ויליאם סטריקלנד, מנצח ואורגניסט אמריקאי (נפטר ב-1991)
* 10 בפברואר - לארי אדלר, נגן מפוחית (נפטר ב-2001)
* 6 במרץ - קיריל קונדראשין, מנצח (נפטר ב-1981)
* 21 במרץ - פול טורטלייה, צ'לן ומלחין (נפטר ב-1990)
* 9 במאי
** קרלו מריה ג'וליני, מנצח (נפטר ב-2005)
** האנק סנואו, זמר קאנטרי (נפטר ב-1999)
* 18 במאי - בוריס כריסטוף, זמר אופרה (נפטר ב-1993)
* 24 בספטמבר - אנדז'יי פאנופניק, מלחין (נפטר ב-1991)
* 25 בספטמבר - רוברט רייט, מלחין אמריקאי (נפטר ב-2005)
* 7 באוקטובר - אלפרד דרייק, זמר ושחקן אמריקאי (נפטר ב-1992)
* 14 בדצמבר – רוזלין טורק, פסנתרנית (נפטרה ב-2003)
* תאריך לא ידוע - ריטה אבאדזי, זמרת רבטיקו (נפטרה ב-1969)

## נפטרו
* 10 במאי
** ליליאן נורדיקה, זמרת אופרה (נולדה ב-1857)
** ארנסט פון שוך, מנצח (נולד ב-1846)
* 18 באוגוסט - אנה יסיפובה, פסנתרנית (נולדה ב-1851)
* 28 באוגוסט - אנטולי ליאדוב, מלחין (נולד ב-1855)

## קישורים חיצוניים

## הערות שוליים

קטגוריה:שנות ה-1910 במוזיקה
מוזיקה
משלחת הסקר האווירי של שטחי חסות איי פוקלנד

**משלחת הסקר האווירי של שטחי חסות איי פוקלנד** (באנגלית: **Falkland Islands and Dependencies Aerial Survey Expedition,** או בקיצור: **FIDASE**) הייתה סקר אווירי (צילום אווירי) של שטחי חסות איי פוקלנד, ושל חצי האי האנטארקטי, שבוצע בעונות המחקר (הקיץ האנטארקטי) 1956–1955, ו-1957–1956.

הסקר מומן על ידי משרד המושבות של בריטניה, ונוהל על ידי פיטר מוט (Peter Mott).

הסקר בוצע על ידי חברת האנטינג אירוסורווייז בע"מ (Hunting Aerosurveys Ltd), ממפקדת הסקר שבאי דספשן, באמצעות שתי סירות מעופפות מסוג קנסו, ומספר מסוקים.

הצילומים כוללים צילומים מקיפים של איי שטלנד הדרומיים ושל מערב חצי האי האנטארקטי.

אוסף הצילום הועבר לידי הסקר האנטארקטי הבריטי - האחראי על מפוי אנטארקטיקה מטעם בריטניה.

האוסף כולל כ-12,800 תצלומים המכסים שטח של 26,700 קמ"ר.

## קישורים חיצוניים
* נתונים על משלחת הסקר האווירי באתר הסקר הגאולוגי של ארצות הברית

## הערות שוליים

קטגוריה:הטריטוריה הבריטית באנטארקטיקה
קטגוריה:איי פוקלנד: גאוגרפיה
קטגוריה:מאגרי תמונות
קטגוריה:קרטוגרפיה
דייוויד גריפין

**דייוויד גריפין** (באנגלית: **David Griffin**; נולד ב-16 בנובמבר 1973) הוא מנהל קבוצות כדורסל אמריקאי. בין השנים 2014–2017 שימש כג'נרל מנג'ר של קליבלנד קאבלירס, אשר זכתה באליפות ה-NBA בעונת .

## ראשית חייו
גריפין נולד בפיניקס, אריזונה, ובין השנים 1991–1995 למד מדעי המדינה באוניברסיטת המדינה של אריזונה. במהלך לימודיו היה עוזר מאמן בקבוצת הכדורסל של "המכללה הקהילתית בסקוטסדייל".

## קריירת ניהול
### פיניקס סאנס
בשנת 1993 החל לעבוד כמתמחה במחלקת התקשורת של קבוצת פיניקס סאנס, ובשנת 1997 עבר למחלקה הניהולית כעוזר של ג'נרל מנג'ר הקבוצה, בראיין קולנג'לו. בשנת 2007 קוּדם לעמדת "סגן הנשיא לענייני כדורסל" (Vice president of basketball operations), תחת סטיב קר, ונשאר בתפקיד זה במשך 3 שנים.

### קליבלנד קאבלירס
בספטמבר 2010 הצטרף גריפין לצוות הניהולי של קליבלנד קאבלירס, ולאחר כ-3 שנים וחצי מונה לג'נרל מנג'ר של הקבוצה, במקומו של כריס גרנט. בקיץ הראשון שלו כמנהל הקבוצה ביצע פעולות משמעותיות רבות, ביניהן מינוי דייוויד בלאט למאמן הקבוצה במקומו של מייק בראון, החתמתו של לברון ג'יימס, בחירת אנדרו ויגינס בבחירה הראשונה של דראפט 2014, והעברתו למינסוטה טימברוולבס בתמורה לקווין לאב. כמו כן במהלך אותה עונה () צירף בטריידים את אימאן שאמפרט, ג'יי. אר. סמית' וטימופיי מוזגוב. קליבלנד סיימה את העונה עם המאזן השני בטיבו באזור המזרחי (53–29), והעפילה לגמר ה-NBA בפעם השנייה בתולדותיה, אך הפסידה בסדרת הגמר מול גולדן סטייט ווריורס (2–4). בהצבעות לפרס מנהל השנה ב-NBA סיים גריפין במקום השני, אחרי הזוכה בוב מאיירס.

לקראת עונת  האריך גריפין את חוזיהם בקבוצה של לאב, ג'יימס, שאמפרט, סמית', מת'יו דלאבדובה וטריסטן תומפסון, ובינואר 2016 פיטר את בלאט מתפקיד המאמן ומינה במקומו את עוזרו טיירון לו. בפלייאוף 2016 העפילו הקאבלירס בשנית לגמר הליגה, גברו על הווריורס בתוצאה 4–3, ובך זכו באליפות ה-NBA הראשונה בתולדות המועדון. בפלייאוף  הקאבלירס והווריורס התמודדו אחת מול השנייה בגמר ה-NBA בפעם השלישית ברציפות, והפעם ידה של גולדן סטייט הייתה על העליונה, כאשר ניצחה בתוצאה 1–4. ביוני 2017 עזב גריפין את הקאבלירס, ואת מקומו כג'נרל מנג'ר תפס עוזרו קובי אלטמן.

### ניו אורלינס פליקנס
באפריל 2019 הוצג גריפין כ"נשיא לענייני כדורסל" של ניו אורלינס פליקנס. על אף שטרייג'ן לנגדון משמש כג'נרל מנג'ר הרשמי של הקבוצה, גריפין הוא האחראי בפועל על פעולות הכדורסל של הפליקנס.

ב-14 באפריל 2025, לאחר שש עונות פוטר מתפקידו לאחר שהפליקנס סיימו במאזן 21-61 בעונת 24-25. במהלך תקופתו הקבוצה מעולם לא עברה סיבוב בשני הפלייאופים אליהם הגיעה.

## ביאורים

## הערות שוליים

קטגוריה:מנהלי קבוצות ב-NBA
קטגוריה:בוגרי אוניברסיטת המדינה של אריזונה
קטגוריה:אמריקאים שנולדו ב-1973
SWM G01

**SWM G01** הוא קרוסאובר קומפקטי בעל מספר מאפייני SUV , מתוצרת יצרנית הרכב הסינית **SWM**  (שם רשמי: **Speedy Working Motors**, שם בסינית: **(斯威汽车**) אשר מיוצר משנת 2018 ועד היום.

## "SWM G01"

* דגם "SWM G01" הוצג לראשונה בתערוכת המכוניות הבינלאומית בבייג'ינג ב-2018.
* באפריל 2018 הוחל בשיווק דגם "SWM G01" באיטליה.
* 5 דלתות.
* 5 נוסעים.
* מנוע קדמי.
* מנועי בנזין.
* סוג הנעה: הנעה קדמית.
* 5 רמות גימור.
* מחיר היחידה נע בין 79,900 - 147,900 רנמינבי (שנת 2018, בסין).

## תמונות

קובץ:SWM G01 F front 001.jpg | דגם "SWM G01"
קובץ:SWM G01 003.jpg | דגם "SWM G01"


## ראו גם
* SWM X7

## קישורים חיצוניים

* 
* 
* אתר היצרן (swmmotors.com.cn/cxztG01)

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2018
קטגוריה:כלי רכב המיוצרים בסין
שדה הנפט טיולנובו

**שדה הנפט טיולנובו** (באנגלית: **Tyulenovo oil field**) הוא שדה נפט הממוקם על המדף היבשתי של הים השחור בבולגריה.

שדה הנפט התגלה בשנת 1951 ותהליך ההפקה ממנו החל להתבצע באותה שנה ונמשך עד היום. משדה הנפט מופק נפט וגז טבעי.

עתודות הנפט המוכחות בשדה עומדות על כ-30 מיליון חביות (4,800,000 מ"ק), והתפוקה היומית ממנו עומדת על כ-500 חביות ליום (79 מ"ק ליום) בשנת 2015.

## הערות שוליים

קטגוריה:שדות גז
קטגוריה:שדות נפט
קטגוריה:בולגריה: כלכלה
קטגוריה:הים השחור
פרס עזרה לקהילה של ה-NBA

[שמאל|ממוזער|250px|[ג'ון וול, זוכה הפרס בעונת ]]
**פרס עזרה לקהילה של ה-NBA** (באנגלית: **NBA Community Assist Award**) הוא פרס המוענק מדי שנה על ידי ליגת ה-NBA לכדורסלן אשר "משקף את התשוקה של הליגה ושל שחקניה לתרום בחזרה לקהילה". בפועל מוענק הפרס לשחקן אשר בלט בפעילותו הנדבנית בקהילה, ובמעשי הצדקה שלו. על גביע הפרס טבועה הוקרה לכדורסלן העבר דייוויד רובינסון, עם הכיתוב "בהשראת אמות המידה של אגדת ה-NBA דייוויד רובינסון, אשר פעל לשיפור הקהילה צעד אחר צעד".

בין העונות – היה ניתן הפרס באופן חודשי, ומאז עונת  מוענק פרס שנתי (ב-3 העונות החופפות הוענקו הן פרסים חודשיים והן פרס עונתי). בעונת  הוענק הפרס לחמישה שחקנים שונים, באופן חד-פעמי.

## רשימת הזוכים העונתיים

## קישורים חיצוניים
* 

## הערות שוליים

קטגוריה:פרסי NBA
אני גיטרה (שיר)

"**אני גיטרה**" הוא שיר שכתבה והלחינה נעמי שמר וביצע לראשונה בני אמדורסקי. השיר יצא לאור בשנת 1993.

## רקע
ב־15 באוקטובר 1993 נערך ערב מחווה לבני אמדורסקי, שנקרא "מסיבת גג עם בני אמדורסקי" ושודר בערוץ הראשון. מפיקת התוכנית ביקשה מנעמי שמר שתכתוב לאירוע שיר בשביל אמדורסקי. בסוף הערב ביצע אמדורסקי לראשונה את השיר.

אמדורסקי ניצל את כושר האלתור שניחן בו, והמציא מילים משל עצמו, מסדר את המילים מחדש: "גם אם זה טריו או קוורטט" במקום "ואם זה טריו או קוורטט"; "אני סימן אני עדות לבדידות ולידידות" במקום "אני סימן אני עדות לידידות ולבדידות"; את הספק הפך אמדורסקי לוודאות – "יקרה בעזרת השם ודאי" במקום "יקרה בעזרת השם אולי"; והאלתור הצבעוני ביותר – "ומדבקות צבעוניות על פני השטח" (מזוודות הזמרים שהרבו להופיע בחו"ל), שהפכו ל"הסתבכויות רציניות על פני השטח", וזכו לחיוך של הבנה מצד שמר עצמה.

כשלושה חודשים לאחר האירוע נפטר בני אמדורסקי ממחלת הסרטן.

בשנת 1997 יצא אלבום של ההרכב "החברים של בני", שכלל את ישראל גוריון (חברו לצמד הדודאים), חנן יובל, ואת יוסי חורי ואורי הרפז (מצמד הפרברים). באלבום נכלל השיר בשתי גרסאות: גרסתו המקורית של אמדורסקי שאליה נוספו קולות הרקע של חברי ההרכב, וגרסה מחודשת נפרדת של חברי ההרכב.

דודו טסה הקליט גרסת כיסוי לשיר שנכללה באלבומו "בדיוק בזמן" שיצא ב-2004. השיר גם נכלל באלבום "שרים הדודאים" שיצא לאור בשנת 2013 בביצוע ישראל גוריון ואסף אמדורסקי, בנו של בני אמדורסקי.

בשנת 2020 בוצע השיר בתוכנית זהו זה!. באותה שנה יצאה גם גרסת כיסוי של הזמר משה פרץ בעיבוד שמוליק נויפלד, במסגרת פרויקט צו השעה.

בטלוויזיה החינוכית שודרה בשנים 2014–2018 תוכנית מוזיקה בהגשתו של אבי סינגולדה, אשר נקראה "אני גיטרה", ומקור שמה בשירו של אמדורסקי.

לאחר כמה שנים החליט הזמר עמיר בניון לחדש את השיר. הוא הוציא אלבום אינטרנטי בשם 'ארץ | שיר' הכולל עיבודים חדשים לשירי "ארץ ישראל" ישנים.

## קישורים חיצוניים
* מילות השיר, באתר שירונט
* 
* יוסי חרסונסקי, בני אמדורסקי – אני גיטרה, באתר חרסונסקי מ'''יוס'''יק
* , באתר הספרייה הלאומית

## הערות שוליים

קטגוריה:שירי אסף אמדורסקי
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים על גיטרות
מרטין סטנמרק

**מרטין סטנמרק** (בשוודית: **Martin Stenmarck**; נולד ב-3 באוקטובר 1972) הוא זמר שוודי.

## ביוגרפיה
סטנמרק נולד בשנת 1972 בטבי, שוודיה.

ב-1985 עבר לארברו, בנעוריו היה חבר בלהקת הארד רוק.

ב-1994 עבר לסטוקהולם ועבד כדוגמן וכמלצר.

הוא התגלה כזמר וב-1997 הופיע במחזה סיפור הפרברים.

ב-2001 הוציא את אלבומו "One".

הוא ייצג את שוודיה באירוויזיון 2005 עם השיר "לאס וגאס" וסיים במקום ה-19.

ב-2011 החל להנחות את התוכנית "Kvällen är din" בערוץ TV4 במסגרתה מגשימים חלומות לאנשים.

הוא דיבב בגרסה השוודית של הסרטים הסיפור שאינו נגמר, סוס פרא ומכוניות.

הוא התחרה במלודיפסטיבלן 2014 (תחרות לייצוג שוודיה באירוויזיון 2014) ובמלודיפסטיבלן 2016 ולא הצליח לעבור את שלב חצאי הגמר. ב-2019 התחרה בפעם הרביעית בתחרות והוא הגיע לשלב גלגל ההצלה, שם הפסיד לזמרת, ליסה אייקס.

הוא בן זוגה של הזמרת האנה הדלונד.

## קישורים חיצוניים

*  

* 

קטגוריה:זמרים שוודים
קטגוריה:נציגי שוודיה באירוויזיון
קטגוריה:משתתפי אירוויזיון 2005
קטגוריה:משתתפי מלודיפסטיבלן 2005
קטגוריה:משתתפי מלודיפסטיבלן 2014
קטגוריה:משתתפי מלודיפסטיבלן 2016
קטגוריה:משתתפי מלודיפסטיבלן 2019
קטגוריה:שוודים שנולדו ב-1972
ג'יימס מרפה

**ג'יימס מרפה** (באנגלית: **James Marape**; נולד ב-24 באפריל 1971) הוא ראש ממשלת פפואה גינאה החדשה הנוכחי.

## ביוגרפיה
מרפה נולד בנפת טרי-פורי  במחוז הלה כחלק משבט ההולי , שבט וקבוצה אתנית מרכזי במדינה.

בשנת 2002 התמודד מרפה לראשונה בבחירות המקדימות לקראת הבחירות לפרלמנט  על המקום המוקצה לנפת טרי-פורי, אך הבחירות בוטלו עקב אירועים אלימים.

שנה לאחר מכן התמודד שוב מרפה בבחירות מקדימות משלימות אך הפסיד לחבר הפרלמנט טום טומיאפה. מרפה חשד שטומיאפה ניצח בצורה לא כשרה ועתר לבית המשפט, אך עתירתו נדחתה.

בשנת 2007 התמודד שוב מרפה בבחירות מקדימות, והפעם ניצח את טומיאפה על המקום המוקצה למחוז טרי-פורי. מרפה נבחר לפרלמנט, ולאחר הבחירות, מונה למזכיר הפרלמנטרי לעסקים, תחבורה ותעופה האזרחית על ידי ראש הממשלה מייקל סומארה . בדצמבר 2008 מונה מרפה לשר החינוך וכיהן בתפקיד עד ל-2 באוגוסט 2011.

בבחירות 2012 נבחר מרפה שוב לפרלמנט, ומונה לשר האוצר על ידי ראש הממשלה פיטר אוניל . בבחירות 2017 נבחר שוב מרפה והמשיך בתפקידו.

בתחילת שנת 2019, ממשלתו של אוניל סבלה מחוסר יציבות ומרפה היה מועמד להקים ממשלה חלופית.

ב-11 באפריל 2019, התפטר מרפה מתפקיד שר האוצר. ב-29 במאי התפטר אוניל מתפקידו, וביום למחרת הושבע מרפה לתפקיד ראש הממשלה של פפואה גינאה החדש.

ב-5 בספטמבר 2023 במהלך ביקורו בישראל, חנך את שגרירות פפואה גינאה החדשה בירושלים.

[250px|ממוזער|ימין|ג'יימס מרפה לצד ראש ממשלת [פיג'י פרנק ביינימרמה  (במרכז) ונשיא המדינה ראובן ריבלין, בעת פסגה של ריבלין עם מנהיגים ממדינות אוקיאניה שהתקיימה בנאדי  שבפיג'י, פברואר 2020]]

## קישורים חיצוניים

## הערות שוליים

קטגוריה:פפואה גינאה החדשה: פוליטיקאים
קטגוריה:ראשי ממשלת פפואה גינאה החדשה
קטגוריה:ילידי 1971
אניטה סקורגן

**אניטה סקורגן** (בנורווגית: **Anita Skorgan**; נולדה ב-13 בנובמבר 1958) היא זמרת-יוצרת נורווגית שנטלה חלק מספר פעמים בתחרות האירוויזיון.

## ביוגרפיה
סקורגן נולדה בגטנבורג להורים נורווגים ובגיל שבע עברה משפחתה לנורווגיה, מגיל צעיר היא הייתה חברה במקהלת הבנות של NRK, רשת השידור של נורווגיה.

היא ייצגה את נורווגיה באירוויזיון שלוש פעמים:
* ב-אירוויזיון 1977, עם השיר "Casanova", שהגיע למקום ה-14.
* ב-אירוויזיון 1979, עם השיר "Oliver", סיימה במקום ה-11.
* ב-אירוויזיון 1982, כשביצעה עם יאן טייגן את הדואט "Adieu", שבתום הקראת הניקוד נמצא שהגיע למקום ה-12.

מלבד זה, ב-אירוויזיון 1981 הייתה זמרת ליווי של פין קאלביק ושנתיים אחר כך, שימשה זמרת הליווי של יאן טייגן, בביצוע סולו שלו בתחרות. היא גם השתתפה מספר פעמים נוספות ב-"Melodi Grand Prix", התחרות הנורווגית לבחירת נציגה לאירוויזיון.

ב-1983 הופיעה סקורגן בסרט "Prima Veras saga om Olav den hellige" - סרט ביוגרפי על אולף השני, מלך נורווגיה.

ב-1988 הלחינה את השיר שייצג את נורווגיה באירוויזיון באותה השנה, For Vår Jord

ב-1995 שרה את שיריה של פוקהונטס בנורווגית בסרט "פוקהונטס". היא דובבה בסרטים "אנסטסיה" ו"החרב הקסומה".

ב-2004 התאחדה עם מספר זמרות נורווגיות נוספות ליצירת להקת "Queen Bees".

## חייה האישיים
מ-1984 ועד 1987 הייתה נשואה סקורגן לזמר יאן טייגן ונולדה להם בת, האמנית שרה סקורגן טייגן.

## קישורים חיצוניים

*אניטה סקורגן באתר rateyourmusic

קטגוריה:זמרות נורווגיות
קטגוריה:משתתפי מלודי גרנד פרי
קטגוריה:נציגי נורווגיה באירוויזיון
קטגוריה:משתתפי אירוויזיון 1977
קטגוריה:משתתפי אירוויזיון 1979
קטגוריה:משתתפי אירוויזיון 1982
קטגוריה:נורווגיות שנולדו ב-1958
קטגוריה:נורווגים שנולדו ב-1958
אברהם הכהן פימינטיל

רבי **אברהם הכהן פימינטיל** (נפטר בכ"ח באדר ה'תנ"ז, 21 במרץ 1697) היה רב בקהילה הספרדית באמסטרדם ובהמבורג, ידוע בשל ספרו **מנחת כהן**.

## ביוגרפיה
למד בישיבת "עץ חיים" הספרדית באמסטרדם אצל ר' שאול הלוי מורטירה. לפרנסתו עסק במסחר, לצד קביעת עתים לתורה.

## ספרו מנחת כהן
הספר מחולק לשלושה חלקים:
* ספר מבוא השמש – בו הוא דן בהלכות זמני סיום היום.
* ספר התערובות – בו הוא מסכם באופן שיטתי את הלכות תערובות.
* ספר משמרת השבת – העוסק בהלכות בישול בשבת.

לספר מנחת כהן חשיבות רבה, והוא מצוטט פעמים רבות על ידי הפוסקים. על הספר נכתבו קונטרסים על ידי פוסקים מפורסמים כדוגמת ר' חזקיה די סילוה בעל 'פרי חדש' ור' יוסף תאומים בעל 'פרי מגדים'.

הספר קיבל את הסכמתו של רבי יצחק אבוהב דה-פונסיקה שהרבה לתאר אותו בשבחים.

הספר פורסם לראשונה באמסטרדם בחיי המחבר בשנת ה'תכ"ח. בשנים ה'תר"א וה'תרל"ט הודפס בלמברג, לאחר מכן יצא לאור שוב בברוקלין בדפוס אברהם יצחק פרידמן, ובסוף המאה ה-20 בירושלים עם פירוש "שמן המשחה", וכן "ספר משמרת השבת" עם פירוש "משמרת למשמרתי" לרב אברהם שקלאר.

בנו ר' יצחק הדפיס את דרשותיו בספרדית, אך הן לא שרדו. כמו כן, הודפס ממנו ספר דרשות ופסקי הלכה בפורטוגזית.

## קישורים חיצוניים
* 

## הערות שוליים

קטגוריה:רבנים הולנדים
קטגוריה:המבורג: אישים
קטגוריה:אמסטרדם: רבנים
קטגוריה:ילידי 1627
קטגוריה:נפטרים ב-1697
סוניה ארג'ינט-יונסקו

**סוניה ארג'ינט-יונסקו** (ברומנית: **Sonia Argint-Ionescu**; נולדה ב-28 בדצמבר 1981) היא מגישת טלוויזיה רומנייה.

## ביוגרפיה
יונסקו נולדה בבוקרשט ולמדה בבית ספר גרמני דו-לשוני בעיר.

בשנת 2000, עוד בהיותה תלמידת תיכון, החלה לעבוד בטלוויזיה הרומנית כשהגישה תוכנית בשפה הגרמנית.

בנוסף, למדה גרמנית וספרדית באוניברסיטת בוקרשט.

ב-2004 ו-2005 השתתפה בהפקת פסטיבל איל הזהב.

ב-2013 החלה להנחות את התוכנית הרפואית "Vreau sa fiu sănătos" (אני רוצה להיות בריא).

בין 2013 ל-2018 הייתה מגישת הניקוד של רומניה באירוויזיון, מלבד שנת 2016, שבה רומניה לא השתתפה בתחרות.

היא ידועה כפעילה חברתית באינסטגרם עם למעלה מ-50,000 עוקבים. מרבה להעלות פוסטים בנושא סגנון חיים. ייסדה את פלטפורמת התרבות Doer.

ארג'ינט-יונסקו נשואה ולה שני בנים.

## קישורים חיצוניים
*סוניה ארג'ינט-יונסקו באתר tvr1

קטגוריה:מנחות טלוויזיה רומניות
קטגוריה:ילידות 1981
קטגוריה:רומנים שנולדו ב-1981
אנדי האריס

**אנדרו פיטר האריס** (באנגלית: **Andrew Peter Harris**; נולד ב-25 בינואר 1957) הוא פוליטיקאי ורופא אמריקאי המכהן כחבר בית הנבחרים של ארצות הברית מטעם מחוז הקונגרס הראשון של מדינת מרילנד מאז 2011. האריס הוא חבר הקונגרס הרפובליקני היחיד ממרילנד.

## ביוגרפיה
האריס נולד בינואר 1957 בניו יורק, וגדל ברובע קווינס שבעיר. אביו, זולטאן האריס, היה רופא מרדים, יליד העיר מישקולץ בהונגריה, אשר היגר לארצות הברית בשנות ה-50 של המאה ה-20. אמו, אירנה, נולדה בפולין. שני הוריו עזבו את אירופה בעקבות מלחמת העולם השנייה. האריס למד בתיכון רג'יס שבמנהטן. ב-1977 סיים לימודים לתואר בוגר אוניברסיטה בביולוגיה באוניברסיטת ג'ונס הופקינס, וב-1980 הוסמך כדוקטור לרפואה באותה אוניברסיטה. ב-1995 השלים לימודי תואר שני במדיניות בריאות וניהול, ב"בית הספר בלומברג להיגיינה ובריאות ציבורית".

במהלך מלחמת המפרץ שירת האריס בדרגת לוטננט קומנדר (מקבילה לרס"ן) בחיל הרפואה של צי ארצות הברית ובשירות המילואים של הצי. ב-2010 השתחרר בדרגת קומנדר (מקבילה לסא"ל). הוא עבד כרופא מרדים, כפרופסור עוזר להרדמה ורפואה דחופה, וכמנהל ההרדמה במחלקת היולדות בבית החולים ג'ונס הופקינס.

ב-1998 נבחר לסנאט של מרילנד מטעם המחוז התשיעי - מחוז בולטימור. הוא הביס בבחירות המקדימות הרפובליקניות את הסנאטור המכהן פ. ורנון בוזר, ובבחירות הכלליות גבר על יריבו מן המפלגה הדמוקרטית אנתוני א. בלאדס. האריס שירת בסנאט של מרילנד עד השבעתו לבית הנבחרים האמריקאי ב-2011. ב-2010 נבחר האריס לייצג את מחוז הקונגרס הראשון של מרילנד בבית הנבחרים של ארצות הברית, ובראשית ינואר 2011 הושבע לתפקיד.

לקראת הבחירות המיוחדות לסנאט של ארצות הברית באלבמה, שהתקיימו ב-2017 בעקבות מינויו של ג'ף סשנס ל, תמך האריס ברוי מור. הוא לא הסיר את תמיכתו כאשר פורסמו ידיעות על התעללות מינית מצדו של מור, ואמר שימשיך לתמוך במור אלא אם כן ההאשמות נגדו יוכחו כנכונות.

האריס נחשב לתומך של נשיא הונגריה ויקטור אורבן, בן בריתו של נשיא רוסיה ולדימיר פוטין, אשר התחייב להפוך את ארצו ל"דמוקרטיה לא-ליברלית". האריס התנגד למאמצים של מחלקת המדינה של ארצות הברית לתמוך בתקשורת חופשית ועצמאית בהונגריה.

במאי 2014 ביקר האריס בגוש עציון יחד עם עמיתו לבית הנבחרים רון דה-סנטיס מפלורידה. זה היה ביקורו השני בישראל. בפברואר 2019 ביקר פעם נוספת בגוש עציון, הפעם עם חבר בית הנבחרים אנדי בר מקנטקי. במהלך הביקור הצהיר האריס: "העולם זקוק לתזכורת שישראל היא מדינה יהודית. זוהי עובדה מבוססת היסטורית והדבר חשוב לשלום העולמי. חבל שהעולם צריך תזכורת לגבי זה. אנחנו נמשיך להזכיר להם".

האריס חבר בוועדת התחבורה והתשתית של בית הנבחרים.

## קישורים חיצוניים

* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אמריקאים ממוצא הונגרי
קטגוריה:אמריקאים ממוצא פולני
קטגוריה:בוגרי בית הספר לרפואה של אוניברסיטת ג'ונס הופקינס
קטגוריה:רופאים צבאיים אמריקאים
קטגוריה:חברי האספה הכללית של מרילנד
קטגוריה:חברי בית הנבחרים של ארצות הברית ממרילנד
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:מלחמת המפרץ: אישים
קטגוריה:לאומנים אמריקאים
קטגוריה:אמריקאים שנולדו ב-1957
אליפות ישראל באופני כביש

**אליפות ישראל באופני כביש** הוא מרוץ אופניים הנערך מדי שנה על ידי איגוד האופניים בישראל והמנצחים בו מוכרזים כאלופי ישראל לנשים וגברים, גם במרוץ אישי נגד השעון.

ברוב שנות קיום האליפות נערך מרוץ הכביש רק לגברים. החל מ, נערכים באליפות מקצה של מרוץ כביש לנשים ולגברים ואליפות נפרדת במרוץ אישי נגד השעון לנשים ולגברים, אשר נערכת שבוע או שבועיים לפני האליפות במרוץ הכביש.

בחלק מהשנים נערכו מספר מרוצים לקביעת האלוף, בעיקר משנות ה-60 ועד שנות ה-80 של המאה ה-20. לעיתים בצורה של מרוץ קטעים שבו מתחרים יום אחרי יום, ועיתים בצורת סבב מרוצים שבו המרוצים מתקיימים בהפרש של לפחות שבוע זה מזה. בשנים האחרונות מרוץ האליפות הוא מרוץ אופניים חד-יומי. החל מהשנים הראשונות ב מתקיימות חלק גדול מהאליפויות במרוץ הכביש במסלול המכונה "בית גוברין", המורכב ממספר סיבובים של 25.2 ק"מ (שריגים-בית גוברין-בית ניר-עגור-שריגים). מסלול זה נחשב כ"קלאסי" בישראל והוא בעל אופי גבעי. מדי פעם נערכת האליפות במיקום שונה כדי לאפשר גיוון במסלול.

עד סוף שנות ה-80 נערכו מרוצי האליפות בסמוך לסיום עונת המרוצים, בחודשים אוקטובר-דצמבר. כיום נערכת האליפות במחצית השנייה של חודש יוני, בהתאם למועד האליפויות הלאומיות שנקבע על ידי ה-UCI לגבי רוב המדינות שבחצי הכדור הצפוני. בשל מבצע עם כלביא שהתרחש ביוני 2025, נדחה מרוץ הכביש לאוגוסט 2025 והמרוץ נגד השעון נדחה לאוקטובר.

במרוץ האליפות, כמו גם במרוצים רגילים, קיימות קטגוריות רבות (חלקן על פי גילאים), שרובן מוזנקות בזינוקים נפרדים. הקטגוריות הבכירות הן "נשים עילית" ו"גברים עילית". אחת מהקטגוריות היא מרוץ באופני יד. המנצחים בקטגוריות השונות לובשים במרוצי השנה העוקבת את חולצות אלוף ישראל בצבעי תכלת-לבן.

## מרוץ כביש
שמאל|ממוזער|300px|המנצחות באליפות ישראל במרוץ כביש 2016, בית גוברין, מימין: עומר שפירא, מרים בר-און ורותם גפינוביץ
[ממוזער|שמאל|300px|המנצחים באליפות ישראל במרוץ כביש 2016, בית גוברין, מימין: רועי גולדשטיין, [גיא שגיב ואביב יחזקאל, כולם מקבוצת סייקלינג אקדמי]]
ממוזער|שמאל|300px|מרוץ כביש גברים בית גוברין אליפות ישראל 2016, אביב יחזקאל מוביל את דבוקת הרוכבים בסיום הסיבוב השני של מסלול המרוץ
### גברים

### נשים

## מרוץ נגד השעון
### גברים
ממוזער|שמאל|200px|אנטון מיכאלוב מזנק למרוץ נגד השעון, אליפות ישראל, אורים 2015

### נשים

## הערות שוליים

קטגוריה:מרוצי אופניים
קטגוריה:ישראל: אופניים
אנייטה חדין

**אנייטה חדין** (בשוודית: **Agneta Sjödin**; נולדה ב-20 ביולי 1967) היא מנחת טלוויזיה שוודית.

## ביוגרפיה
חדין נולדה בעיירה מצפון לסטוקהולם, כילדה הייתה פעילה במספר סוגי ספורט.

היא למדה תקופה תיאטרון בסטוקהולם ולאחר מכן עברה לגטנבורג.

היא עבדה כטכנאית תאורה באולפנים של ערוץ TV4 ובאותו זמן מנחה הטלוויזיה אדם אלסינג חיפש שותפה להנחיית משחק הטלוויזיה "Tur i kärlek", לאחר שראה אותה ביקש ממנה להיבחן לתפקיד עקב כך שנראתה לו מתאימה, ב-1991 היא החלה להנחות איתו את התוכנית.

לאחר מכן המשיכה בטלוויזיה והגישה שעשועון טלוויזיה נוסף, היא גם הנחתה את הגרסה השוודית של המבצר.

היא הגישה את הגרסה השוודית של תוכנית מופע הספורט "Gladiators".

ב-1997 ו-1998 הנחתה פעמיים את התחרות של מיס שוודיה.

מ-1999 עד 2000 וב-2002 הגישה את תוכנית הכישרונות "Sikta mot stjärnorna".

ב-2003 שיחקה במיני סדרה "Talismanen".
	
ב-2006 ו-2007 הנחתה את התחרות לבחירת נציגות שוודיה לאירוויזיון הילדים.

ב-2010 הייתה מתחרה בתוכנית "Let's Dance" שהיא מקבילה לרוקדים עם כוכבים.

## קישורים חיצוניים

* 

קטגוריה:מנחות טלוויזיה שוודיות
קטגוריה:מתחרי רוקדים עם כוכבים (שוודיה)
קטגוריה:שוודיות שנולדו ב-1967
חולם בספרדית (שיר)

"**חולם בספרדית**" הוא פזמון שכתב אהוד מנור והלחין וביצע שלמה יידוב. השיר יצא לאור בשנת 1988.

## רקע
שלמה יידוב עלה לישראל עם משפחתו בגיל 13 מארגנטינה. משפחתו התיישבה בירושלים ויידוב רכש את השפה העברית ונקלט בישראל.

את השיר חיבר אהוד מנור, והוא נכלל באלבום "חולם בספרדית" שהוציא יידוב.

בשיר מספר הדובר כי הוא למד את השפה העברית ומתנהל איתה ללא קושי. עם זאת, כמי ששפת אמו היא ספרדית, מספר הדובר כי בלילה הוא חולם בספרדית ולא בעברית, שבה הוא משתמש ביום־יום.

לאחר יציאת השיר השתתף יידוב בפרק של "זהו זה!" שבו ביצע שלמה בראבא פארודיה על השיר בשם "סוֹפֵר בפולנית", כשיידוב מלווה אותו בנגינה.

## מיקומי שיא

## קישורים חיצוניים

## הערות שוליים

קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי שלמה יידוב
קטגוריה:שירים על השפה העברית
קטגוריה:שירים על חלומות
קטגוריה:יום הלשון העברית